CELEX: C2006/281/28
Language: fi
Date: 2006-11-18 00:00:00
Title: Asia C-337/06: Ennakkoratkaisupyyntö, jonka Oberlandesgericht Düsseldorf (Saksa) on esittänyt 7.8.2006 — Bayerischer Rundfunk, Deutschlandradio, Hessischer Rundfunk, Mitteldeutscher Rundfunk, Norddeutscher Rundfunk, Radio Bremen, Rundfunk Berlin-Brandenburg, Saarländischer Rundfunk, Südwestrundfunk, Westdeutscher Rundfunk ja Zweites Deutsches Fernsehen v. GEWA — Gesellschaft für Gebäudereinigung und Wartung mbH

18.11.2006   
            
            
               FI
            
            
               Euroopan unionin virallinen lehti
            
            
               C 281/18
            
         Ennakkoratkaisupyyntö, jonka Oberlandesgericht Düsseldorf (Saksa) on esittänyt 7.8.2006 — Bayerischer Rundfunk, Deutschlandradio, Hessischer Rundfunk, Mitteldeutscher Rundfunk, Norddeutscher Rundfunk, Radio Bremen, Rundfunk Berlin-Brandenburg, Saarländischer Rundfunk, Südwestrundfunk, Westdeutscher Rundfunk ja Zweites Deutsches Fernsehen v. GEWA — Gesellschaft für Gebäudereinigung und Wartung mbH
   (Asia C-337/06)
   (2006/C 281/28)
   Oikeudenkäyntikieli: saksa
   Ennakkoratkaisua pyytänyt tuomioistuin
   Oberlandesgericht Düsseldorf
   Pääasian asianosaiset
   
      Kantajat: Bayerischer Rundfunk, Deutschlandradio, Hessischer Rundfunk, Mitteldeutscher Rundfunk, Norddeutscher Rundfunk, Radio Bremen, Rundfunk Berlin-Brandenburg, Saarländischer Rundfunk, Südwestrundfunk, Westdeutscher Rundfunk ja Zweites Deutsches Fernsehen
   
      Vastaaja: GEWA — Gesellschaft für Gebäudereinigung und Wartung mbH
   
      Muuna asianosaisena: Heinz W. Warnecke, joka toimii toiminimellä Grossbauten Spezial Reinigung
   Ennakkoratkaisukysymykset
   
               1)
            
            
               Onko direktiivin 2004/18/EY 1 artiklan 9 kohdan toisen alakohdan c alakohdan ensimmäisen vaihtoehdon (1) edellytystä ”rahoittaa valtio” tulkittava siten, että koska valtion on perustuslain mukaan taattava laitosten riippumaton rahoitus ja olemassaolo, laitosten välillinen rahoitus valtion määräämällä maksulla, joka jokaisen, jolla on vastaanotin valmiina lähetysten vastaanottoon, on suoritettava, merkitsee tämän edellytyksen mukaista rahoitusta?
            
         
               2)
            
            
               Mikäli ensimmäiseen ennakkoratkaisukysymykseen on vastattava myöntävästi, onko direktiivin 2004/18/EY 1 artiklan 9 kohdan toisen alakohdan c alakohdan ensimmäistä vaihtoehtoa tulkittava siten, että edellytyksen ”rahoittaa valtio” täyttyminen edellyttää valtion suoraa vaikutusmahdollisuutta, kun valtion rahoittama laitos tekee hankintasopimuksia?
            
         
               3)
            
            
               Mikäli toiseen ennakkoratkaisukysymykseen on vastattava kieltävästi, onko direktiivin 2004/18/EY 1 artiklan 9 kohdan toisen alakohdan c alakohtaa tulkittava 16 artiklan b kohdan valossa siten, että ainoastaan 16 artiklan b kohdassa mainitut palvelut on poistettu direktiivin soveltamisalasta ja muut palvelut, jotka eivät ole ohjelmiin liittyviä vaan avustavia palveluja ja tukipalveluja, kuuluvat direktiivin soveltamisalaan (vastakohtaispäätelmänä)?
            
         
      (1)  EUVL L 134, s. 114.